open-index/open-wikipedia-markdown huggingface dataset:
Pliniese uitbarsting

thumb|220px|'n Pliniese uitbarsting: 1: aspluim, 2: magmabuis, 3: neerstorting van vulkaanas, 4: lae lawa en as, 5: stratum, 6: magmakamer.
220px|thumb|'n Indruk in 1822 deur die Engelse geoloog George Julius Poulett Scrope van hoe die uitbarsting van Vesuvius in 79&nbsp;n.C. kon gelyk het. Weerlig word uitgebeeld om die kolom van as en gas.

'n **Pliniese uitbarsting** of **Vesuviaanse uitbarsting** is 'n vulkaanuitbarsting wat gekenmerk word deur 'n ooreenkoms met die uitbarsting van die berg Vesuvius in 79&nbsp;n.C. wat die antieke Romeinse stede Pompeji en Herculaneum verwoes het. Die uitbarstings is beskryf in 'n brief deur Plinius die jongere ná die dood van sy oom Plinius die ouere in die voorval.

## Beskrywing
Pliniese uitbarstings word gekenmerk deur kolomme puin en warm gasse wat in die stratosfeer, die tweede laag van die aardatmosfeer, uitgewerp word. Die belangrikste kenmerke is die uitwerping van groot hoeveelhede puimsteen en baie kragtige, gasaangedrewe uitbarstings. Volgens die vulkaaneksplosiwiteitsindeks het Pliniese uitbarstings 'n VEI van 4, 5 of&nbsp;6, subplinies 3 of&nbsp;4 en ultraplinies 6, 7 of&nbsp;8.

Kort uitbarstings kan in minder as 'n dag eindig, maar langer voorvalle kan verskeie dae of maande aanhou. Die langer uitbarstings begin met die vorming van wolke vulkaanas, soms met piroklastiese strome. Die hoeveelheid magma wat uitgewerp word, kan so groot wees dat dit die magmakamer onder die berg leegtap en veroorsaak dat die kruin ineenstort, wat lei tot die vorming van 'n kaldera. Fyn as en puimsteen kan oor groot gebiede neerdaal. 

Pliniese uitbarstings gaan dikwels gepaard met harde geluide, soos dié met die uitbarsting van Krakatoa in 1883. Die skielike ontlading van elektriese ladings kom om die kolom van vulkaanas voor en veroorsaak dikwels weerlig, soos uitgebeeld deur die Engelse geoloog George Julius Poulett Scrope in sy skildery van 1822.

Die lawa is gewoonlik dasities of riolities, en ryk aan silika. Basaltiese lawa met min silika is ongewoon vir Pliniese uitbarstings. Die mees onlangse basaltiese voorbeeld is die uitbarsting van die berg Tarawera in 1886 op Nieu-Seeland se Noordeiland.

## Sien ook
*Peléaanse uitbarsting, 'n soortgelyke verskynsel.

## Verwysings
## Skakels
Stromboliese uitbarsting

thumb|220px|'n Stramboliese uitbarsting: 1.&nbsp;aspluim, 2.&nbsp;lapilli 3.&nbsp;neerstorting van vulkaanas, 4.&nbsp;lawafontein 5.&nbsp;vulkaanbom, 6.&nbsp;lawavloei, 7.&nbsp;lae lawa en as, 8.&nbsp;stratum, 9.&nbsp;intrusiegang, 10.&nbsp;magmabuis, 11.&nbsp;magmakamer, 12.&nbsp;intrusieplaat 

'n **Stromboliese uitbarsting** is 'n relatief gematigde soort vulkaanuitbarsting, met 'n VEI van sowat 1 tot 2. 

## Beskrywing
thumb|170px|links|'n Stromboliese uitbarsting.
Stromboliese uitbarstings bestaan uit die uitwerping van gloeiende rotse (sintels, lapilli en lawabomme) tot hoogtes van tientalle tot 'n paar honderd meter. Die uitbarstings is klein tot mediumgroot, met sporadiese geweld. Dit is genoem na die Italiaanse vulkaan Stromboli.

Die Italiaanse vulkanoloog Giuseppe Mercalli het uitbarstings van Stromboli en Vulcano in 1888-'90 bestudeer en waargeneem die twee voorvalle se kenmerkende eienskappe verskil. Om tussen hulle te onderskei het Mercalli Stromboliese uitbarstings gedefinieer as "gematig ontploffend met diskrete maar redelik gereelde tussenposes van sekondes tot minute".

Die tefra gloei gewoonlik rooi as dit by die vulkaanopening uitkom, maar die oppervlak kan aansienlik afkoel en stol, en die materiaal word dan donker tot swart. Die tefra versamel in die ongewing van die opening en vorm 'n sintelkeël. Sintel is die algemeenste produk; die vulkaanas is gewoonlik redelik min.

Die lawastrome is minder vloeibaar as by die ooreenstemmende Hawaise uitbarstings en is dus korter en dikker; soms word dit deur piroklastiese gesteente vergesel en soms nie. Dikwels word gasborrels in die magma geskep wat naby die aardoppervlak ontsnap omdat die druk daar minder is. Magma word dan die lug in gewerp.

Stromboliese uitbarstings kan lank duur omdat die magmabuis nie erg beskadig word nie weens die gebrek aan geweld. Die berg Erebus in Antarktika produseer al dekades lank Stromboliese uitbarstings en by Stromboli self het dié soort uitbarstings langer as 2&nbsp;000 jaar geduur. Die Romeine het Stromboli "die vuurtoring van die Middellandse See" genoem.

## Verwysings
## Skakels
Suid-Afrikaanse Klas 5M2

Die Suid-Afrikaanse **Klas 5M2** en **Klas 5M2A** is elektriese veelvuldige (lokomotief)eenhede wat deur Metrorail gebruik word om pendelspoordienste in die groot stede van Suid-Afrika te verskaf. Die oorspronklike Klas 5M2-treinstelle is tussen 1958 en 1960 deur Metro-Cammell vir die Suid-Afrikaanse Spoorweë gebou.  Die meeste van dié wat vandag gebruik word, is egter van Klas 5M2A, gebou volgens dieselfde ontwerp deur Union Carriage & Wagon (UCW) van 1962 tot 1985; altesaam 4&nbsp;447 waens is deur UCW gebou.

Alhoewel die meeste van Metrorail se dienste steeds deur 5M2A's bedryf word, word hulle geleidelik herbou tot die nuwe Klas 10M3, 10M4 en 10M5. Klas 5M2A-waens word tot by die onderraam gestroop, wat dan as basis vir die Klas 10M's gebruik word. 

## Spesifikasies 
duimnael|Binnekant van 'n Metro Plus (1ste klas) motortrein
Die Klas 5M2's werk op die  spoorbaan wat standaard is regdeur Suider-Afrika. Die motorwaens trek 3&nbsp;000 volt gelykstroom van 'n oorhoofse pantograaf; hulle het 'n kraglewering van 925 kW (1&nbsp;240 pk) en produseer 158 kN se trekkrag. Die maksimum spoed van 'n 5M2 treinstel is 100 kilometer per uur. 'n Motorwa kan 56 sittende en 110 staande passasiers vervoer, en het 'n tarragewig van 60 ton. 'n Sleepwa kan 52 sittende en 149 staande passasiers vervoer, en het 'n tarragewig van 30,5 ton.

## Verwysings 
## Eksterne skakels
Hawaise uitbarsting

thumb|220px|'n Hawaise uitbarsting: 1.&nbsp;aspluim, 2.&nbsp;lawafontein 3.&nbsp;krater, 4.&nbsp;lawameer, 5.&nbsp;rookgat, 6.&nbsp;lawavloei, 7.&nbsp;lae lawa en as, 8.&nbsp;stratum, 9.&nbsp;intrusieplaat, 10.&nbsp;magmabuis, 11.&nbsp;magmakamer, 12.&nbsp;intrusiegang 

'n **Hawaise uitbarsting** is 'n soort vulkaanuitbarsting waar lawa teen 'n redelik bedaarde tempo sonder ontploffings uit die vulkaanopening vloei; dit word so genoem na die kenmerkende vulkane van Hawaii. 

## Beskrywing
Gewoonlik is dié soort uitbarstings 'n uitvloeiing van hoogs vloeibare, basaltiese lawa met 'n klein viskositeit, min gas en hoë temperature. Baie min vulkaanas kom voor. Dié soort uitbarstings word verbind met warm kolle soos by Kīlauea op die eiland Hawaii en in Ysland, hoewel dit ook kan voorkom naby subduksiesones, soos in Kalifornië, en skeursones. 

Hawaise uitbarstings kom dikwels voor by vulkaanskeure, soos in 1950 op Mauna Loa, of by die sentrale opening, soos in 1959 op Kīlauea Iki. By skeuruitbarstings spuit lawa uit 'n skeur op die vulkaan en voed lawastrome wat teen die hang af vloei. By sentrale openinge kan 'n fontein lawa tot 300&nbsp;m hoog spuit (hoogtes van 1&nbsp;600&nbsp;m is aangeteken vir die 1986-uitbarsting van die berg Mihara in Japan).

Hawaise uitbarstings begin gewoonlik met die vorming van 'n kraak of skeur in die grond waardeur gloeinde magma vloei en verskeie magmafonteine naby mekaar verskyn. Die lawavloei raak later om sulke fonteine gekonsentreerd. Die vrystelling van swaeldioksied by sulke uitbarstings kan dodelik wees.

## Verwysings
## Skakels
Punk in Africa

***Punk in Africa***, is 'n 2012-meertalige Afrika-dokumentêre historiese punkmusiekfilm wat deur Deon Maas en Keith Jones geregisseer is en deur die regisseur self saam met Jeffrey Brown vervaardig is.  Ivan Kadey, Paulo Chibanga, Lee Thomson en Warwick Sony tree in die rolprent op. Die film wentel om die verhaal van die veelrassige punkbeweging binne die politieke en sosiale omwentelinge wat in drie Suider-Afrikaanse lande ervaar word: Suid-Afrika, Mosambiek en Zimbabwe.

Die dokumentêr het sy première op 29 Januarie 2012 in die Verenigde State gehad. Die film het gemengde resensies van kritici ontvang en by baie filmfeeste vertoon. Die filmmusiek wat deur verskeie musiekgroepe regoor Suider-Afrika gedoen is, soos: Suck, Wild Youth, Safari Suits, Power Age, National Wake, KOOS, Kalahari Surfers, The Genuines, Hog Hoggidy Hog, Fuzigish, Sibling Rivalry, 340ml (Mosambiek), Panzer, The Rudimentals (Zimbabwe), Evicted, Sticky Antlers, Freak, LYT, Jagwa Music, Fruits and Veggies, Swivel Foot.

In 2013 is die DVD van die film vrygestel as 'n internasionale weergawe sonder 'n streekskode en met Engelse, Duitse, Spaanse en Portugese onderskrifte vir die Engelstalige oudioweergawe.

## Deelnemers 
* Paulo Chibanga
* Michael Fleck
* Ivan Kadey
* Ruben Rose
* Warrick Sony
* Lee Thomson

## Verwysings
## Eksterne skakels 
*
Strumaria phonolithica

***Strumaria phonolithica*** is 'n meerjarige blomplant en geofiet wat tot die genus *Strumaria* behoort. Die spesie is endemies aan Namibië waar dit in die suidweste voorkom.

## Bron 
* Plants of the World Online
Freatiese uitbarsting

thumb|220px|'n Freatiese uitbarsting: 1.&nbsp;waterdampwolk, 2.&nbsp;&nbsp;magmabuis, 3.&nbsp;lae lawa en as, 4.&nbsp;stratum, 5.&nbsp;watertafel, 6.&nbsp;ontploffing, 7.&nbsp;magmakamer. 

'n **Freatiese uitbarsting**, ook 'n **freatiese ontploffing** genoem, kom voor wanneer magma in 'n vulkaan grond- of oppervlakwater verhit. 

[thumb|150px|links|'n Freatiese uitbarsting in 1980 op die kruin van [Mount Saint Helens, Washington.]]
## Beskrywing
Die uiterse temperatuur van die magma in 'n vulkaan (tussen sowat 500 en 1&nbsp;170&nbsp;°C) veroorsaak die feitlik onmiddellike verdamping van water in stoom, wat lei tot die ontploffing van stoom, water, as, gesteente en vulkaanbomme. 

Op Mount Saint Helens in die staat Washington het honderde stoomontploffings die Pliniese uitbarsting van die vulkaan in 1980 voorafgegaan.

## Verwysings
## Skakels
Strumaria picta

***Strumaria picta*** is 'n meerjarige blomplant en geofiet wat tot die genus *Strumaria* behoort en deel is van die fynbos en die Sukkulente Karoo. Die spesie is endemies aan die Noord-Kaap en kom op die Bokkeveldberge-eskarp voor. Die plant word beskou as seldsaam.

## Bronnelys 
* SANBI Redlist
* Plants of the World Online
Vulcano-uitbarsting

thumb|220px|'n Vulcano-uitbarsting: 1.&nbsp;aspluim, 2.&nbsp;lapilli 3.&nbsp;lawafontein 4.&nbsp;neerstorting van vulkaanas, 5.&nbsp;vulkaanbom, 6.&nbsp;lawavloei, 7.&nbsp;lae lawa en as, 8.&nbsp;stratum, 9.&nbsp;intrusieplaat, 10.&nbsp;magmabuis, 11.&nbsp;magmakamer, 12.&nbsp;intrusiegang 
thumb|220px|Die Gran Cratere van die berg Vulcano.

'n **Vulcano-uitbarsting** is 'n soort vulkaanuitbarsting wat gekenmerk word deur 'n digte wolk van as en gas wat uit 'n krater ontplof en hoog bo die kruin uitstyg. 

## Beskrywing
Vulcano-uitbarstings begin gewoonlik met 'n freatomagmatiese uitbarsting, wat uiters luidrugtig kan wees omdat die opstygende magma grondwater verhit. Dit word gewoonlik gevolg deur die ontploffende oopskiet van die opening. Die uitbarstingskolom is vuilgrys tot swart, want dit bestaan uit ou, verweerde gesteentes wat uitgewerp word. Wanneer die opening oopgeskiet is, word die wolke gryswit en roomkleurig. Die vouing van die as is soortgelyk aan dié van 'n Pliniese uitbarsting.

Die term "Vulcano-uitbarsting" is in 1880-'90 die eerste keer deur die Italiaanse vulkanoloog Giuseppe Mercalli gebruik ná die uitbarsting van die berg Vulcano noord van Sisilië. Hy het dit beskryf as "ontploffings soos kanonvuur met ongereelde tussenposes".  Hulle ontploffende aard is vanweë 'n toename in die silika-inhoud van die magma. Alle soorte magma kan betrokke wees, maar silikaryk magma is die algemeenste. 'n Toename in silika beteken 'n toename in die vloeitraagheid van die magma en dus 'n toename in plofbaarheid. Piroklastiese strome is ook algemeen met dié soort uitbarsting.

## Sien ook
Soortgelyke uitbarstings:
*Pliniese uitbarsting.
*Peléaanse uitbarsting.

## Verwysings
## Skakels
Gelon

**Gelon** (Oesbekies: Гелон, *Gelón* ) is 'n kisjlak, 'n soort plattelandse nedersetting, in die Shakhrisabz-distrik van die Kashkadarya-streek van die Republiek van Oesbekistan.  

Die kisjlak is in 1305 gestig. Die inwoners van die dorp bewaar steeds antieke gebruike en lewenswyses. Buitelandse toeriste kon tot middel 2018 nie die dorp besoek nie weens spesiale grensmaatreëls.  

## Geologie 
Gelon is geleë in die suidelike deel van Oesbekistan in die Kashkadarya-kom, aan die westelike helling van die Pamir-Alai-berge.

## Klimaat 
Die klimaat is kontinentaal, droog en op sommige plekke subtropies.

## Bevolking 
Die dorp het 5&nbsp;834 inwoners (2019). Feitlik almal is Tadjiks.

## Besienswaardighede 
Naby die dorp is 'n berg, Hazrati Sultan, en studam, Hisorak Suv Ombori, wat gewild onder toeriste is.

## Verwysings
Wasbankpas

Die **Wasbankpas** is op ‘n belangrike toeristiese roete op die suidelike grens van die Groot Karoo.

Hierdie pas is by 33° 21′ suid, 20° 50′ oos en ‘n 30km van Laingsburg in die rigting van Zoar en Amaliënstein. Langs hierdie pad is die Floriskraaldam, Seweweekspoort (deur die Klein Swartberge) en die Bosluiskloofpas (‘n toegang tot Gamkaskloof).

Die pas  bereik ‘n hoogte van 798m bo seespieël en ‘n maksimum helling van 1:8.

## Lees ook
*Lys van bergpasse in Suid-Afrika

## Bibliografie
* Slingsby, Peter: Tankwa-Karoo & the Roggeveld Escarpment. Slingsby Maps, 2018. www.slingsbymaps.com 

## Eksterne skakels 
* Wasbankpas op mountainpassessouthafrica
* tracks4africa.co.za
Strumaria pygmaea

***Strumaria pygmaea*** is 'n meerjarige blomplant en geofiet wat tot die genus *Strumaria* behoort en deel van die Sukkulente Karoo is. Die spesie is endemies aan die Noord-Kaap en Wes-Kaap. Dit kom op die noordelike Knersvlakte tussen Bitterfontein en Nuwerus voor. Die populasie is stabiel en die plant word as seldsaam beskou.

## Bronnelys 
* SANBI Redlist
* Plants of the World Online
Prinsrivierdam

Die **Prinsrivierdam** is 'n besproeiingsdam net buite die Anysberg-natuurreservaat in die Klein-Karoo.

Die dam lê in die Prinsrivier, 'n sytak van die Touwsrivier. 

## Sien ook 
* Lys van grootste damme in Suid-Afrika
Bobbejaansbergtonnel

Die **Bobbejaansbergtonnel** is 'n spoorwegtonnel wat digby die kus by Elandsbaai deur die Bobbejaansberg tonnel. 

Die tonnel is in die laaste deel van die Sishen-Saldanha-spoorlyn gebou, waarop treine van byna 4&nbsp;km lank ystererts na die Saldanhahawe vervoer.

## Koördinate volgens Googlekaart
* Noorde-ingang:  
* Suide-ingang:
Bobbejaansberg

Die **Bobbejaansberg** is 'n klein berg in Elandsbaai digby die Atlantiese kus van die Suid-Afrikaanse provinsie Wes-Kaap, Vanaf die land steek die berg uit na die seebaai, waar dit as *Baboon Point* bekend staan.  

'n Treintonnel deur die berg maak dit vir die Sishen-Saldanha-spoorlyn moontlik om verby die berg verder teen die kus langs af te beweeg.
Wolkberg-Zoeloe

Die **Wolkberg-Zoeloe** (*Alaena margaritacea*), is 'n Zoeloe-vlinderspesie in die familie Lycaenidae.

Dit is endemies aan Suid-Afrika, waar dit slegs bekend is op grasbegroeide hange wat aan Afromontane-woud in die Haenertsburggebied van Limpopo naby die Wolkberg-bergreeks grens.

Dit word ernstig bedreig deur uitheemse boomplantasies, aangesien daar net twee kolonies bekend is.

Die vlerkspan is 24–27&nbsp;mm vir mannetjies en 28–30&nbsp;mm vir wyfies. Volwassenes is van laat Desember tot vroeg in Januarie op vlerk. Daar is slegs een generasie per jaar.

Die larwes voed op spesies van sianobakterieë. Intrige vroulike gedrag is onlangs waargeneem, wat moontlik verband hou met die lok van maats of om miere weg te hou van 'n voedselbron.

## Verwysings 
## Eksterne skakels 
**Independent Online* - "Hope for endangered SA butterfly species" (Hoop vir bedreigde SA skoenlapperspesies)
Strumaria salteri

***Strumaria salteri*** is 'n meerjarige blomplant en geofiet wat tot die genus *Strumaria* behoort en deel van die fynbos is. Die spesie is endemies aan die Wes-Kaap. Dit kom in die Nardousberg, Olifantsriviervallei en die Sederberg voor. Die plant het 'n voorkomsgebied van 1500&nbsp;km² en daar is sewe subpopulasies. Die plant word bedreig deur die uitbreiding van die rooibostee bedryf. 

## Bronnelys 
* SANBI Redlist
* Plants of the World Online
Baccalaureus Scientiae

**Baccalaureus Scientiae (BS of B.Sc.)** is 'n baccalaureusgraad wat toegeken word vir programme op die gebied van wetenskap wat oor die algemeen drie tot vyf jaar duur.

In Suid-Afrika word die BS-graad oor drie jaar geneem, terwyl die nagraadse BS(Hons) 'n bykomende studiejaar behels. Toelating tot die honneursgraad geskied op grond van 'n voldoende hoë gemiddelde in die BS-hoofvak; 'n honneursgraad word vereis vir MS-vlakstudie, en toelating tot 'n doktorsgraad (PhD) is via die MS-graad.

## Kyk ook 
* Baccalaureus Pharmaciae
Swartberg-dwergverkleurmannetjie

The **Swartberg-dwergverkleurmannetjie** (*Bradypodion atromontanum*) is 'n spesie verkleurmannetjie endemies aan Suid-Afrika.

## Verspreiding
Dit is endemies aan die Swartberge in die Wes-Kaap. Dit kom in die Swartberg-natuurreservaat voor en word ook by Groot Swartberg aangetref.

## Habitat
Die Swartberg-dwergverkleurmannetjie is boomliewend en woon in bergfynboshabitat.

## Verwysings
UMlalazi-dwergverkleurmannetjie

***Bradypodion caeruleogula***, die **Dhlinza-dwergverkleurmannetjie, Eshowe-dwergverkleurmannetjie** of **uMlalazi-dwergverkleurmannetjie** is endemies aan KwaZulu-Natal, Suid-Afrika. Dit word in die Dlinza-, Entumeni- en Ongoye-woude aangetref.
Albert Mongita

**Albert Likeke Mongita**, ook bekend as **Mongita Likeke** (1916 - 1985) was 'n akteur, dramaturg, skilder, filmmaker en teaterregisseur van die Demokratiese Republiek die Kongo, die oud-Belgiese Kongo. Mongita was "een van die leiers van die nasionale teaterbeweging in die dekades ná die Tweede Wêreldoorlog".

## Lewe
Albert Mongita is op 8 Maart 1916 in Irebu in die Belgiese Kongo gebore. Toe hy een jaar oud was, het hy na Léopoldville (nou Kinshasa) gekom. Na ses jaar in die laerskool en twee jaar in 'n professionele skool, het hy vir vyf jaar die middelskool St. Joseph's Institute bygewoon. Hy het vir nog vyf jaar aangehou om onderwys te gee en het vir die posadministrasie gaan werk. In 1949 het hy by *Radio Congo Belge* aangesluit as 'n redakteur en omroeper.

Nadat hy verskeie sketse geskryf het, het hy in teater begin belangstel. Mongita het in die vroeë 1950's by die Alumni Association of the Fathers of Scheuts (ADAPES) in Léopoldville aangesluit, wat later die teatrale dryfveer daarvan geword het. Met André Scohy het Mongita verskeie nasionale gewilde teaterfeeste gereël, en toere na Léopoldville deur buitelandse teatergroepe.

## Werke
### Toneelstukke
**Mangengenge*, 1956
**Soki Stanley*, La Quinzaine, 1957
**Ngombe*, gepubliseer in *Présence Congolaise*, 1964

### Films
*(met ander studente) *La Leçon de Cinéma* (Die Film Les), 1951
**Les tams-tams du Congo*, 1963

## Verwysings
Strumaria tenella

***Strumaria tenella*** is 'n meerjarige blomplant en geofiet wat tot die genus *Strumaria* behoort. Die spesie is endemies aan die Noord-Kaap en die Wes-Kaap.

## Galery 

Strumaria tenella subsp. tenella 1DS-II 1-9130.jpg
Strumaria tenella subsp. tenella 1DS-II 1-9131.jpg
Strumaria tenella subsp. tenella 1DS-II 1-9132.jpg
Strumaria tenella tenella 15531625.jpg

## Subspesies 
Die plant het twee subspesies:
* *Strumaria tenella subsp. orientalis* Snijman
* *Strumaria tenella subsp. tenella*

## Bronnelys 
* SANBI Redlist
* Plants of the World Online
Strumaria truncata

***Strumaria truncata*** is 'n meerjarige blomplant en geofiet wat tot die genus *Strumaria* behoort. Die spesie is endemies aan die Noord-Kaap en die Wes-Kaap. In Engels staan die plant bekend as die *Namaqualand Snowflake*.

## Sinonieme 
* *Amaryllis vaginata* (Thunb.) D.Dietr.
* *Brunsvigia vaginata* (Thunb.) Schult. & Schult.f.
* *Haemanthus vaginatus* Thunb.
* *Hessea vaginata* (Thunb.) Herb.
* *Hymenetron linguiflora* Salisb.
* *Hymenetron truncata* (Jacq.) Salisb.
* *Pugionella angustifolia* (Jacq.) Salisb.
* *Strumaria angustifolia* Jacq.
* *Strumaria baueriana* Herb.
* *Strumaria linguifolia* Jacq.
* *Strumaria rubella* Jacq.
* *Stylago rubella* (Jacq.) Salisb.

## Galery 

Strumaria truncata 1DS-II 1-8703-01.jpg
Strumaria truncata 1DS-II 1-8702.jpg
Strumaria truncata 1DS-II 1-8703.jpg
Strumaria truncata inflorescence Alpine House Kew1.jpg

## Bronne 
* SANBI Redlist
* Plants of the World Online
Klas 35-200-diesellokomotief

duimnael|regs|330px|35-251 in Spoornetblou met buitelynnommers, Capital Park, 1 Oktober 2009
Die **Suid-Afrikaanse Spoorweë Klas 35-200** van 1974 is 'n diesel-elektriese lokomotief.

Tussen November 1974 en Augustus 1976 het die Suid-Afrikaanse Spoorweë 150 Klas 35-200 General Motors Electro-Motive Division tipe GT18MC diesel-elektriese lokomotiewe in diens geplaas. In 1975 is nog een Klas 35-200 lokomotief vir AECI in Modderfontein, Johannesburg, gebou.

## Vervaardiger 
Die Klas 35-200 tipe GT18MC diesel-elektriese lokomotief is ontwerp vir die Suid-Afrikaanse Spoorweë (SAR) deur General Motors Electro-Motive Division (GM-EMD). Die eerste 25 eenhede is deur GM-EMD gebou en ingevoer, afgelewer teen November 1974 en genommer in die reeks van 35-201 tot 35-225. Die res is in twee groepe deur General Motors Suid-Afrika (GMSA) in Port Elizabeth gebou, met 75 eenhede wat tussen 1974 en 1975 gelewer is, genommer in die reeks van 35-226 tot 35-300, en nog vyftig tussen 1975 en Augustus 1976, genommer in die reeks van 35-301 tot 35-350.

## Illustrasies 

Lêer:35-348 original SAR livery, Kimberley january 2010.JPG|No. 35-348 in SAR Gulf Red en snor-kleure, Beaconsfield, 27 Januarie 2010
Lêer:SAR Class 35-200 35-218.JPG|No. 35-218 in Spoornet maroen kleur, Beaconsfield, Kimberley, 25 Augustus 2007
Lêer:Class 35-200 35-341.jpg|No 35-341 in Transnet Freight Rail-kleure, Koedoespoort, 29 September 2015
Lêer:Class 35-200 35-214.JPG|No. 35-214 in PRASA se Shosholoza Meyl-kleure, Bloemfontein, 29 April 2013

## Verwysings
Strumaria unguiculata

***Strumaria unguiculata*** is 'n meerjarige blomplant en geofiet wat tot die genus *Strumaria* behoort. Die spesie is endemies aan die Wes-Kaap en kom in die Doringriviervallei voor waar die enigste populasie is. Die plant word bedreig deur oorbeweiding, versteuring deur mense en word uitgeroei vir tuinbou gebruik.

## Bronnelys 
* SANBI Redlist
* Plants of the World Online
Lawameer

[thumb|220px|Die lawameer by die [Nyiragongo-vulkaan in die Republiek die Kongo in 'n gesmelte stadium.]]
[thumb|220px|Die lawameer by die Erta Ale-vulkaan in [Ethiopië.]]
[thumb|220px|Die lawameer van Halemaʻumaʻu by [Kīlauea, Hawaii.]]
thumb|220px|'n Lugfoto van die lawameer in die Pu’u ’Ō’ō-krater aan Kīlauea se oostelike skeursone.

'n **Lawameer** is 'n groot volume lawa, gewoonlik gesmelte basalt, wat in 'n vulkaanopening, vulkaankrater of breë depressie voorkom. Die term word gebruik vir beide lawamere wat heeltemal of gedeeltelik gesmelt is en dié wat gestol is. Laasgenoemde word soms "bevrore" of "gestolde" lawamere" genoem.

## Vorming
Lawamere kan op een van drie maniere gevorm word:
*van een of meer openinge in 'n krater waaruit genoeg lawa uitbars om die krater gedeeltelik te vul; 
*wanneer lawa in 'n krater of breë depressie in vloei en dit gedeeltelik vul; of
*in 'n nuwe opening wat verskeie weke of langer aanhoudend lawa uitspuit en stadigaan 'n krater opbou wat hoër as die omringende grond is.

Die meer kan óf 'n konstante hoogte handhaaf, soos met die Mauna Ulu-uitbarsting van Kīlauea in Hawaii in 1967-'71, óf afwisselend daal en styg, soos met die Puʻu ʻŌʻō-uitbarsting van Kilauea in 1983-'84, met 'n periode van 5-20 minute. In laasgenoemde geval het die lawa vinnig in die opening teruggesak voor die begin van 'n nuwe fase van aktiwiteit in die meer.

Kīlauea het al baie jare lank twee volhardende lawamere: een in die Halemaʻumaʻu-opening in die kaldera op die kruin en nog een in die Puʻu ʻŌʻō-keël aan die oostelike skeursone van die vulkaan. In Mei 2018 het albei mere verdwyn as gevolg van 'n toename in aktiwiteit in Kīlauea se oostelike skeursone. Die lawameer by Halemaʻumaʻu het in Desember 2020 teruggekeer, nadat Kīlauea vir die eerste keer in twee jaar uitgebars het. Die lawameer het gestol nadat die uitbarsting in Mei 2021 geëindig het, maar weer teruggekeer nadat vulkaanaktiwiteit by Halemaʻumaʻu op 29 September 2021 hervat het. 

Benewens sulke volhardende lawamere word ook tydelike mere (soms "lawapoele" genoem) aangetref.

## Verwysings
## Skakels
* Nyiragongokrater se lawameer. Video op France 24 TV
* Video van die lawameer in Vanuatu se Marumvulkaan.
Kisjlak

[220px|thumb|'n Kisjlak in die berge van [Tadjikistan.]]
'n **Kisjlak** (Russies: кишлак, *kisjlak*; Aserbeidjans: *qışlaq*; Kasaks: қыстау, *kistai*; Tataars: кышлау, *kisjlai*; Tadjiks: қишлоқ, *kisjlok*; ensovoorts) is 'n permanente plattelandse dorp in sommige lande waar boere tradisioneel die winter in die berge deurgebring het. Die woord *kisj* beteken in baie Turkse tale "winter". Die term word gebruik in Azerbeidjan, Afghanistan en Sentraal-Asië.. 

## Beskrywing
'n Kisjlak was aanvanklik 'n plek waar nomades in die winter oorgebly het. Die Russiese woord is uit die Turkse tale oorgeneem.. Die term het 'n antoniem: *jailak*, wat "somerhuis", of datsja, beteken. 

Die huise in byna al dié soort dorpe was deur 'n klipheining omring. Daar was 'n put op die erf, asook 'n grond- of klei-oond waarin met hout of mis vuurgemaak is. Daar was geen rioolstelsel nie, en dit is vandag nog skaars op dié dorpe. 

Benewens die woonhuise, was die basaar, moskee en begraafplaas belangrike plekke op die dorp. Die inwonertal het gewissel tussen sowat 20 en 5&nbsp;000.

## Galery

Новый Кишлак.JPG|'n Moderne kisjlak in die Djizakstreek van Oesbekistan.
Sap village.jpg|'n Kisjlak in die Nawoistreek, Oesbekistan.
Поселок Бобосурхон, Таджикистан.jpg|Bobosoerchon in die Gissardistrik van Tadjikistan.
Нилу.jpg|Die kisjlak Niloe in die Gissardistrik van Tadjikistan.
Шохон.jpg|Sjohon in Tadjikistan.
Kishlak in Miranqul mountains.jpg|Mirankoel die Samarkandstreek van Oesbekistan.
Элок-10.05.2015.jpg|Elok in die Faizabaddistrik van Tadjikistan.

## Verwysings
## Skakels
Varsbokkraalpas

Die **Varsbokkraalpas** is 'n bergpas op 'n baie swak grondpad in 'n afgeleë vallei in die Karoo.

Die pas is by nagenoeg 33° 15′ suid, 20° 51′ oos op die P1469-pad in die noordelike voetheuwels van die Witteberge. Dit is suid van Laingsburg en net noordoos van die Anysberg-natuurreservaat.

Hierdie pas bereik 'n hoogte van 784&nbsp;m bo seespieël en 'n maksimum helling van 1:5.

## Lees ook
* Lys van bergpasse in Suid-Afrika

## Bibliografie
* Slingsby, Peter: Tankwa-Karoo & the Roggeveld Escarpment. Slingsby Maps, 2018. www.slingsbymaps.com

## Eksterne skakels 
* Varsbokkraalpas op mountainpassessouthafrica.co.za
Hessea

***Hessea***, algemeen bekend as **sambreeltjies**, is 'n genus van geofiete wat hoort tot die familie Amaryllidaceae. Die genus is inheems aan Namibië en Suid-Afrika. Die genus is vernoem na Christian Heinrich Friedrich Hesse wat van 1800 tot 1817 in Kaapstad gewoon het. Etlike spesies wat voorheen by die genus gereken is, is sedertdien in nuwe kombinasies in *Namaquanula*, *Nerine* en *Strumaria* geplaas.

## Spesies 
Daar is dertien spesies in die genus:
* *Hessea breviflora* Herb.
* *Hessea cinnamomea* (L'Hér.) T.Durand & Schinz
* *Hessea incana* Snijman
* *Hessea mathewsii* W.F.Barker
* *Hessea monticola* Snijman
* *Hessea pilosula* D.Müll.-Doblies & U.Müll.-Doblies
* *Hessea pulcherrima* (D.Müll.-Doblies & U.Müll.-Doblies) Snijman
* *Hessea pusilla* Snijman
* *Hessea speciosa* Snijman
* *Hessea stellaris* (Jacq.) Herb.
* *Hessea stenosiphon* (Snijman) D.Müll.-Doblies & U.Müll.-Doblies
* *Hessea tenuipedicellata* Snijman
* *Hessea undosa* Snijman

## Verwysings
Silaka-natuurreservaat

**Silaka-natuurreservaat** is 'n natuurreservaat aan die Wildekus in die Oos-Kaapprovinsie, Suid-Afrika, en word deur die Oos-Kaapse Parkeraad bestuur. 

Die park het 'n klein oppervlak, slegs 400 ha, met grasveld en manjifieke inheemse kuswoude. Dit lê omtrent 7&nbsp;km suid van die dorp Port St. Johns.

## Sien ook 
* Suid-Afrikaanse Nasionale Parke
* Dwesa-natuurreservaat

## Eksterne skakels 
* Oos-Kaapse Parke
Fort Fordyce-natuurreservaat

**Fort Fordyce-natuurreservaat** is 'n natuurreservaat in die Oos-Kaapprovinsie, Suid-Afrika wat deur die Oos-Kaapse Parkeraad bestuur word.

Dit is in 1987 as 'n nasionale reservaat gestig en het 'n oppervlakte van 2&nbsp;136 hektaar.

175 voëlspesies is in die park aangeteken. 

## Verwysings
Lawakussing

[thumb|220px|Kussinglawa op die seebodem van [Hawaii.]]

**Lawakussings** of **kussinglawa** verwys na 'n sekere soort lawa met 'n kenmerkende kussingvorm wat toegeskryf word aan die uitvloeiing van die lawa onder die water. Kussinglawa in vulkaniese gesteentes word gekenmerk deur dik lae kussingvormige massas van tot 'n meter breed.

## Beskrywing
[thumb|220px|links|Kussingformasies in die Noord-[Apennyne, Italië.]]
[thumb|220px|Kussinglawa in [Nieu-Seeland.]]
Lawakussings is gewoonlik van basalt, maar dié van ander samestellings is ook bekend. Hoe hoër die silikainhoud (en hoe taaier en vloeitraer) die lawa dus is, hoe groter is die kussings gewoonlik.

Lawakussings kom voor waar lawa onder water uitvloei, soos onder warmkolkettings in die see en die divergente tektoniese plate van mid-oseaniese riwwe. Terwyl die twee tektoniese plate weg van mekaar beweeg, vloei dik lawa uit die magmakamer onder die tektoniese plate en vorm nuwe oseaankors.

Lawakussings word gevorm wanneer magma die seebodem bereik. Die warm lawa koel vinnig in die water af en vorm 'n kors. Omdat die lawa onder die steeds dikker wordende gestolde laag uitbreek en na bo vloei, ontstaan verskillende lae lawa wat die kenmerkende kussingsvorms skep. 

Kussinglawa word ook verbind met sommige subglasiale vulkane tydens die vroeë uitbarstingsfases. Dit kan ook buite water voorkom wanneer die seebodem waar die kussings gevorm het bo die watervlak uitgestoot word.

## Verwysings
## Skakels
Hessea cinnamomea

***Hessea cinnamomea*** is 'n meerjarige blomplant en geofiet wat tot die genus *Hessea* behoort en deel is van die fynbos. Die spesie is endemies aan die Wes-Kaap. Dit kom in die Kaapse Skiereiland, Riverlands en Joostenberg voor. Dit het 'n voorkomsgebied van 2400&nbsp;km² en het oor die afgelope 140 jaar reeds 50% van sy habitat aan ontwikkeling afgestaan, veral op die Kaapse Vlakte. Indringerplante het ook 'n bedreiging geraak.

## Galery 

Hessea cinnamomea01.jpg
Hessea cinnamomea00.jpg
Hessea cinnamomea02.jpg
Hessea cinnamomea03.jpg

## Bronnelys 
* SANBI Redlist
* Plants of the World Online
Hessea incana

***Hessea incana*** is 'n meerjarige blomplant en geofiet wat tot die genus *Hessea* behoort. Die spesie is endemies aan die Noord-Kaap en kom op die Kamiesberg in Namakwaland voor. Daar is drie subpopulasies en die plant word bedreig deur oorbeweiding en vertrapping deur vee.

## Bronnelys 
* SANBI Redlist
* Plants of the World Online
Hessea monticola

***Hessea monticola*** is 'n meerjarige blomplant en geofiet wat tot die genus *Hessea* behoort en is deel van die fynbos. Die spesie is endemies aan die Wes-Kaap en kom van Piketberg en die Sederberg tot by Botrivier en verder ooswaarts tot by Swellendam voor. Die populasie is stabiel.

## Bronnelys 
* SANBI Redlist
* Plants of the World Online
Lawatonnel

[thumb|220px|Die Valentine-grot in [Kalifornië toon die klassieke vorm van 'n lawatonnel; die bane teen die muur is aanduidings van vorige vloeivlakke.]]
[thumb|220px|Die Thurston-lawatonnel in [Hawaii.]]
thumb|220px|Die ingang van 'n lawatonnel op Hawaii.

'n **Lawatonnel**, of **piroduk**, is 'n natuurlike buis of pyp wat gevorm word deur lawa wat bo hard geword het, terwyl die lawa onder die oppervlak bly vloei. As die lawa heeltemal uitloop, sal 'n grot agterbly.

## Vorming
'n Lawatonnel word gevorm wanneer lawa met 'n lae viskositeit (vloeitraagheid) hard word en 'n kors bo-op vorm. Die lawa onder die oppervlak bly warm en hou aan vloei. Dit kan ook voorkom waar lawa onder die aardoppervlak vloei.

Lawa loop gewoonlik in kanale van die uitbarstingspunt af. Dié kanale is geneig om baie warm te bly terwyl die omliggende materiaal afkoel. Dit beteken hulle vorm geleidelik mure om hulle terwyl die lawa al hoe dieper in die aardkors insmelt. Eindelik kan 'n harde kors bo-op vorm en 'n buis vorm vir die vloeiende lawa daaronder. Sulke lawatonnels kom gewoonlik nader aan die uitbarstingspunt voor.

Verder weg van die uitbarstingspunt kan lawa op 'n waaiervormige manier buite kanale vloei wanneer dit sy bron verlaat, wat gewoonlik 'n ander lawatonnel is wat na die uitbarstingspunt teruglei. Dit word pāhoehoe-strome genoem. Dié lawa, wat bo die grondoppervlak vloei, koel af en vorm 'n harde kors. Die lawa hou aan vloei op dié manier totdat dit sy eie bron begin blokkeer. In dié stadium is die lawa onder die kors nog warm genoeg om iewers uit te breek, en dit vorm dan 'n nuwe "bron" vir 'n lawastroom. Lawa vloei van die vorige bron na dié uitbreekpunt terwyl die omringende lawa van die pāhoehoe-stroom afkoel. Dit vorm 'n ondergrondse kanaal wat 'n lawatonnel word.

## Eienskappe
'n Breë lawastroomveld bestaan gewoonlik uit 'n hooftonnel en 'n reeks kleiner tonnels. Wanneer die toevoeging van lawa aan die einde van 'n uitbarsting ophou of die lawa iewers anders heen herlei word, dreineer die lawa stadigaan uit die tonnel en bly 'n leë grot agter.

Sulke leë tonnels het gewoonlik merke aan die mure wat die verskillende dieptes aandui waar die lawa gevloei het. 'n Verskeidenheid soorte druipsteen kan ook in die tonnel voorkom, insluitende stalaktiete (afhangende druipsteenkeëls) met verskillende vorms. Daaronder kan stalagmiete (regopstaande druipsteenkeëls) vorm, en laasgenoemde kan later verander in 'n vorm bekend as 'n "heliktiet". 'n Loper is 'n string lawa wat uit 'n klein opening kom en teen 'n muur af loop. Lawatonnels kan ook minerale neerslae bevat wat gewoonlik in die vorm van 'n kors of klein kristalle is, en minder algemeen as stalaktiete en stalagmiete.

Lawatonnels kan tot 15&nbsp;m breed wees en enigiets van 1 tot 15&nbsp;m onder die oppervlak voorkom. Hulle kan baie lank wees; een tonnel van die Mauna Loa se uitbarsting in 1859 het sowat 50&nbsp;km van die uitbarstingspunt af in die see geloop.

'n Lawatonnelstelsel in Kiama, Australië, bestaan uit meer as 20 tonnels, waarvan baie uit die hooftonnel gebreek het. Die grootste van dié tonnels is 2 m breed.

## Verwysings
## Skakels
Hessea pilosula

***Hessea pilosula*** is 'n meerjarige blomplant en geofiet wat tot die genus *Hessea* behoort en is deel van die Sukkulente Karoo. Die spesie is endemies aan die Noord-Kaap en kom van Steinkopf tot by Hondeklipbaai voor. Die populasie is stabiel en die plant word as seldsaam beskou.

## Bronnelys 
* SANBI Redlist
* Plants of the World Online
Nqaba Bhanga

**Bennet Mzwenqaba Bhanga** (gebore 28 Augustus 1977), bekend as **Nqaba Bhanga**, is 'n Suid-Afrikaanse politikus. Hy is die huidige provinsiale leier van die Demokratiese Alliansie (DA) in die Oos-Kaap. Hy is ook die voormalige leier van die amptelike opposisie in die Oos-Kaapse Provinsiale Wetgewer, 'n voormalige lid van die burgemeesterskomitee vir menslike nedersettings in die Nelson Mandelabaai Metropolitaanse Munisipaliteit, 'n voormalige parlementslid, en die DA se voormalige skaduminister van samewerkende regering en tradisionele sake (COGTA).

## Lewensloop
Bhanga is op 28 Augustus 1977 in KwaZakhele, Port Elizabeth, gebore. Terwyl hy op die Hoërskool KwaZakhele was, het hy vir die eerste keer by studentepolitiek betrokke geraak. Hy is later verkies as die streekvoorsitter van die Congress of South African Students (Cosas).

Bhanga het by die African National Congress aangesluit en die party se Nelson Mandelabaai-jeugleier en SR-president van die Port Elizabeth Technikon geword waar hy sy eerste kwalifikasie in Publieke Administrasie verwerf het. Hy het later 'n nagraadse kwalifikasie in Maritieme Studies behaal.   Bhanga het ook as die nasionale sekretaris-generaal van die South African Student Congress (SASCO) gedien.

In 2016 is hy tot raadslid verkies en is aangestel as die burgemeesterskomiteelid vir menslike nedersettings van die Nelson Mandelabaai Metro onder burgemeester Athol Trollip, wie hy in 2017 as Provinsiale Leier van die DA-party opgevolg het.

Op 4 Maart 2020 het Bhanga uit die Oos-Kaapse Provinsiale Wetgewer bedank. Die DA het hom as hul burgemeesterskandidaat vir Nelson Mandelabaai aangewys, en hy is op 4 Desember 2020 onbestrede as burgemeester verkies. Op 23 Augustus 2021 het John Steenhuisen, DA-leier, aangekondig dat Bhanga die DA se burgemeesterskandidaat vir Nelson Mandelabaai in die munisipale verkiesing van 2021 sou wees.

## Verwysings 
## Eksterne skakels 
* Profiel op People's Assembly
* Nqaba Bhanga – Oos-Kaapse Provinsiale Leier van die Demokratiese Alliansie
Rookgat

thumb|220px|Swart rookgate is in 1979 die eerste keer op die Oos-Pasifiese Rug ontdek.
[thumb|220px|'n Wit rookgat naby [Japan.]]

**Rookgate** kom voor by hipotermiese bronne op die bodem van die diepsee. Hier ontsnap warm water, wat verskeie opgeloste minerale bevat, en meng met die kouer omliggende water. In die proses slaan die opgeloste minerale in rofweg ronde mineraalstrukture neer en vorm donker of ligte wolke fyn deeltjies, na gelang van hulle samestelling. Dit wek die indruk van 'n rookwolk wat uit 'n skoorsteenvormige struktuur trek.

Sommige van dié strukture kan tot 60&nbsp;m hoog word. 'n Voorbeeld was "Godzilla", 'n struktuur op die bodem van die Stille Oseaan naby Oregon wat 40&nbsp;m hoog geword het voordat dit in 1996 omgeval het.

## Kenmerke 
Sulfiede en ander soute van yster, mangaan, koper en sink word opgelos in die water wat by rookgate ontsnap. Dié water kan 'n temperatuur van tot 300&nbsp;°C bereik. Dit kom in aanraking met die koue seewater van sowat 2&nbsp;°C. Tydens die verkoelingsproses slaan fyn mineraaldeeltjies neer en vorm die "skoorsteen" sowel as die "rook" wat deur die gate vrygestel word. As die deeltjies ryk is aan ystersoute het dit 'n kenmerkende swartgrys kleur, en daarom word daarna verwys as 'n **swart rookgat**. Indien groot hoeveelhede sulfate in die water opgelos is, word 'n ligte wolk gevorm, wat 'n **wit rookgat** genoem word.

Beide swart en wit rookgate kan in 'n hidrotermiese veld voorkom: swart rookgate gewoonlik in die middel en wit rookgate aan die kant, op 'n sekere afstand van die hittebronne. 

Sommige swart rookgate in die Azores-deel van die Mid-Atlantiese Rug is uiters ryk aan metale soos yster. Hulle is in 1979 die eerste keer aan die Oos-Pasifiese Rug ontdek deur wetenskaplikes van die Scripps-instituut van Oseanografie. Nog swart rookgate is nou bekend in die Atlantiese en Stille Oseaan, op 'n gemiddelde diepte van 2&nbsp;100&nbsp;m. Die noordelikste swart rookgate is 'n groep van vyf wat as Loki's Castle bekend is. Hulle is in 2008 tussen Groenland en Noorweë ontdek deur wetenskaplikes van die Universiteit van Bergen. Dié swart rookgate is noemenswaardig omdat hulle voorkom in 'n stabieler gebied van die aardkors, waar tektoniese kragte minder is en die gevolglike velde hidrotermiese bronne minder algemeen is. 

Wit rookgate stel minerale van 'n ligter kleur vry, soos dié wat barium, kalsium en silikon bevat. Hulle het ook gewoonlik pluime van 'n laer temperatuur, moontlik omdat hulle dikwels verder van hulle hittebron af geleë is.

## Lees ook
*Draakasemgat

## Verwysings
## Skakels
Paulin Soumanou Vieyra

**Paulin Soumanou Vieyra** (31 Januarie 1925 – 4 November 1987) was 'n Beninese/Senegalese filmregisseur en historikus. Aangesien hy ná die ouderdom van 10 in Senegal gewoon het, is hy meer geassosieer met daardie land.

## Agtergrond
Hy is gebore in Porto Novo, Benin, en het opgevoed in Parys, Frankryk, waar hy aan die Institut des hautes études cinématographiques studeer het. In 1955 in Parys het hy die eerste Franstalige Afrika film, *Afrique sur Seine*, verfilm. Sy ander belangrike prestasies vir film in Afrika sluit in die stigting van die "*Fédération panafricaine des cinéastes*" in 1969.

In 1971 was hy 'n lid van die jurie by die 7de Moskou Internasionale Rolprentfees. Twee jaar later was hy 'n lid van die jurie by die 8ste Moskou Internasionale Rolprentfees  In 1985 was hy 'n lid van die jurie by die 14de Moskou Internasionale Rolprentfees.

Hy is in 1987 op 62 jarige leeftyd in Parys oorlede.

## Persoonlike lewe 
In 1961 trou hy met die digter Myriam Warner van Guadeloupe. Een van sy susters is Justine Vieyra, gebore in Parako.

## Werke
### Films
*1954 : *C’était il y a quatre ans*
*1955 : *Afrique-sur-Seine*
*1957 : *L’Afrique à Moscou national des arts nègres; Môl*
*1967 : *Au marché; La bicyclette; Le gâteau; Rendez-vous*
*1974 : *Écrit de Dakar; L’art plastique*
*1976 : *L’habitat rural au Sénégal; L’habitat urbain au Sénégal*
*1981 : *Birago Diop; En résidence surveillée, L’envers du décor; Les oiseaux*
*1982 : *Iba N’diaye*

### Boeke
*''Le Cinéma et l'Afrique,* 1969
**Sembène Ousmane cinéaste*, 1972
**Le Cinéma africain des origines à 1973*, 1975
**Le Cinéma au Sénégal'', 1983

## Verwysings
Max and Mona

***Max and Mona*** is 'n 2004-komediefilm wat saamvervaardig is tussen Suid-Afrika en Swede, met Mpho Lovinga, Jerry Mofokeng en Percy Matsemala in die hoofrolle en geregisseer deur Teddy Mattera. By die 2006 Suid-Afrikaanse rolprent- en televisietoekennings het dit die Goue Horing vir Mofokeng as beste akteur gewen en is by dieselfde geleentheid in die kategorieë vir beste produksieontwerp en beste klankontwerp benoem.

## Storielyn
Max Bua is 'n jong man met baie aspirasies wat sy klein tuisdorp na die groot stad Johannesburg verlaat om mediese studies te begin, met die doel om 'n bekende dokter te word. Wanneer hy egter daar aankom, besef hy dat die groot stad ander planne met hom het. 

## Produksie
Regisseur Teddy Mattera het verduidelik dat een van die redes waarom Max en Mona geskiet is, die gebrek aan komiese rolprente was wat hoofsaaklik op die swart bevolking in Suid-Afrika gemik is. Volgens die filmmaker: "Die komedie in hierdie land is nog altyd gemaak deur wit mense waar hulle vir swart mense lag ... So ek het gedink dit sou 'n uitdaging wees om 'n storie te skryf waar ons vir onsself sou lag."  Vir Robert Koehler van Variety, "*Max en Mona* streef om lag te verwek uit 'n jong plattelandse man se aanloop met nare tipes in die groot, slegte stad. Met die eerste oogopslag pas die tiro-helm Teddy Mattera 'n wonderlike mitiese aanraking aan sy draaiboek toe, maar belaglike insidente hoop so vinnig op dat die vroeë sjarme laat verdwyn." Vir kritikus Sean Jacobs het Mattera 'n sagte komedie behaal wat lag in trane vind, wat die profane, die heilige en die fantastiese meng om 'n goedvoel-fabel te skep ."

## Verwysings
AVN-prys vir manlike kunstenaar van die jaar

Die **AVN-prys vir manlike kunstenaar van die jaar** (Engels: *AVN Award for Male Performer of the Year*) is 'n prys wat sedert 1993 jaarliks deur die seksbedryfmaatskappy AVN toegeken word en Tommy Pistol op 45 die oudste. Die mees onlangse wenner was Vince Karter in 2025.

## Ontvangers
thumb|170px|Manuel Ferrara het die prys altesaam ses keer gewen.

## Die meeste
## Verwysings
## Skakels
*Amptelike webtuiste
Manuel Ferrara

**Manuel Jeannin** (IFA: manɥɛl ʒanɛ̃; gebore 1 November 1975), professioneel bekend as **Manuel Ferrara**, is 'n Franse pornografiese akteur en regisseur. en het al meer as 60 pryse gewen, onder meer die AVN-prys vir manlike kunstenaar van die jaar, wat hy 'n rekordgetal van ses keer ingepalm het. Hy is opgeneem in die heldesaal van AVN en XRCO.

## Lewe en loopbaan
Ferrara is in Le Raincy, Frankryk, gebore. Hy het sy eerste toneel in harde pornografie in 1997 geskiet, terwyl hy studeer het, nadat hy op 'n advertensie in 'n Franse pornografietydskrif gereageer het. Hy het toe sy pornografieloopbaan begin en in verskeie Franse en Europese prente verskyn. Hy het sy verhoognaam gekies omdat hy effens lyk soos die bokser Stéphane Ferrara, wat later 'n akteur geword het.

Ferrara het die beskermling geword van Rocco Siffredi, wat hom aanbeveel het vir 'n rol in John Stagliano se *Fashionistas*, waarin hy sy Amerikaanse debut gemaak het. en in 2004 vir Red Light District Video.

Ná twee jaar het Ferrara vir Evil Angel begin regisseer en hy was sedertdien die regisseur van verskeie prente. 

Op 22 Januarie 2012 het Ferrara die eerste akteur geword wat AVN se prys vir manlike kunstenaar van die jaar vier keer gewen het. Hy het dit daarna, in 2014 en 2019, weer gewen. 

Ferrara het gedurende sy loopbaan in sowat 2 200 prente verskyn.

## Verwysings
## Skakels
*Amptelike webtuiste
* 
* 
*Manuel Ferrara by die Adult Film Database
*
Hessea tenuipedicellata

***Hessea tenuipedicellata*** is 'n meerjarige blomplant en geofiet wat tot die genus *Hessea* behoort. Die spesie is endemies aan die Wes-Kaap en kom op die noordelike Knersvlakte voor. Daar is een subpopulasie en die plant word bedreig deur ystervarke wat gate grou op soek na ander spesies.

## Bronnelys 
* SANBI Redlist
* Plants of the World Online
Mick Blue

**Mick Blue** (* 9 September 1976) is 'n Oostenrykse pornografiese akteur, filmregisseur en motorrenjaer. Hy is een van net drie akteurs wat die AVN-prys vir manlike kunstenaar van die jaar al drie keer gewen het.

## Loopbaan
In Januarie 2005 het Blue 'n eksklusiewe toneelspel- en regisseurkontrak met Zero Tolerance Entertainment onderteken. Sy debuut as regisseur was getiteld *Meet the Fuckers*. Hy het ook onder die verhoognaam Grazer vir Elegant Angel geregisseer.

In 2017 het Blue sy nuwe loopbaan as renjaer op YouTube aangekondig. Hy het gesê hy wou al sedert sy kinderjare een word. 

## Verwysings
## Skakels
* 
* 
*Mick Blue by die Adult Film Database
* "4 Porn Stars Talk About How They Fell in Love"
*
Hessea undosa

***Hessea undosa*** is 'n meerjarige blomplant en geofiet wat tot die genus *Hessea* behoort en is deel van die Bokkeveld sandsteen fynbos. Die spesie is endemies aan die Wes-Kaap en kom in die Gifberg en Matsikammaberge voor. Daar is drie subpopulasies en die plant groei in seisoenale water deurdrenkte gebiede. Die plant word bedreig deur die aanplant van rooibostee omrede die omploeg van lande die water laat wegsypel in die grond.

## Bronnelys 
* SANBI Redlist
* Plants of the World Online
Haemanthus albiflos

***Haemanthus albiflos*** is 'n meerjarige blomplant en geofiet wat tot die genus *Haemanthus* behoort. Die spesie is endemies aan KwaZulu-Natal, Oos-Kaap en die Wes-Kaap.

## Galery 

Dh - Haemanthus albiflos, blossom opening 01.JPG
Dh - Haemanthus albiflos, blossom opening 03.JPG
Elefantenohr (Haemanthus albiflos) (21870404019).jpg
Gardenology.org-IMG 2282 hunt08sep.jpg
Haemanthus albiflos 180205.jpg
Haemanthus albiflos (5034065947).jpg

## Bronnelys 
* SANBI Redlist
* Plants of the World Online
Rosanna Davison

**Rosanna Diane Davison** (gebore 17 April 1984) is 'n Ierse aktrise, sangeres, skrywer, model en skoonheidskoningin wat as Mej Wêreld 2003 gekroon is.  Sy is die dogter van musikant Chris de Burgh, en die liedjie "For Rosanna" is deur haar pa geskryf vir sy 1986-album, *Into the Light* in haar eer.

## Opvoeding 
Davison is in County Dublin, Ierland, gebore. Haar laerskoolopleiding was by Aravon School, in County Wicklow. Sy het daarna die Rathdown School, Glenageary, County Dublin, bygewoon. Sy was klasprefek voordat sy gegradueer het en haar finale sertifikaateksamen in 2002 voltooi het.

## Mejuffrou wêreld 
In Augustus 2003 het sy vir die Mej. Ierland-finaal in Dublin ingeskryf, en na sy die kompetisie gewen het, kon sy meeding om die titel van Mej Wêreld. In Desember 2003 het Davison, saam met 106 ander deelnemers, aan die Mej Wêreld-kompetisie in Sanya, China, deelgeneem. Rosanna het die kroon gewen, die eerste Ierse deelnemer wat die Mej. Wêreld-titel wen sedert dit in 1951 begin het. Tydens Davison se bewind het sy die Verenigde Koninkryk, die Verenigde State, Kanada, China en Sri Lanka besoek.

## Persoonlike lewe 
Davison is in 2014 met Wesley Quirk getroud. Hulle het hul wittebrood in die Seychelle gehou. Hulle het een dogter en tweelingseuns.

## Verwysings